open-index/open-wikipedia-markdown huggingface dataset:
Donald Thériault

**Donald Thériault** (s. 18. tammikuuta 1946 Paquetville) on kanadalainen roomalaiskatolinen piispa. Hänet vihittiin papiksi Londonin hiippakuntaan 8. toukokuuta 1971 ja nimitettiin Kanadan sotilaspiispaksi 25. maaliskuuta 1998. Piispaksi vihkiminen seurasi 1. kesäkuuta. Pääkonsekraattorina toimi John Michael Sherlock, jota avustivat Eugène Philippe LaRocque ja André Vallée.

## Lähteet
Christer Abrahamsson

**Kurt Christer Abrahamsson** (s. 8. huhtikuuta 1947 Uumaja) on ruotsalainen entinen jääkiekkoilija, joka pelasi maalivahtina.

Myös Christerin kaksosveli Thommy oli jääkiekkoilija.

## Ura

Abrahamsson aloitti uransa Ruotsin pääsarjassa pelannesta Leksands IF:stä vuonna 1964. Hän pelasi ensimmäisissä arvokisoissaan MM-kilpailuissa 1971, joissa Ruotsi sai pronssia. Abrahamsson oli kentällä kolmessa ottelussa Sapporon olympialaisissa 1972, joissa maa oli neljäs ja hänet valittiin samana vuonna kotimaassaan tähdistöjoukkueeseen. Hän sai pronssia samana vuonna MM-kisoista Prahasta. Abrahamsson pääsi tähdistöön toista kertaa vuonna 1973, jolloin hän myös oli voittamassa MM-hopeaa Moskovassa pidetyistä kisoista. Abrahamsson sai pronssia MM-kisoista 1974 ja samalla kaudella hänet valittiin Ruotsin vuoden pelaajaksi.

Abrahamsson siirtyi kaudeksi 1974&ndash;1975 kymmenen vuotta edustamastaan Leksandista WHA:han New England Whalersiin. Hän kuitenkin palasi vuonna 1977 takaisin Leksandiin, jossa hän pelasi uransa loppuun saakka. Abrahamsson oli Ruotsin joukkueessa vielä vuoden 1981 MM-kisoissa, mutta ei pelannut yhtään kokonaista ottelua. Joukkue voitti kyseisissä kisoissa hopeaa. 

Oman pelaajauransa jälkeen Abrahamsson ryhtyi valmentajaksi. Hän luotsasi Elitserienissä Leksandia kauden 1990&ndash;1991, ja oli seuraavat kaksi vuotta Rögle BK:n peräsimessä. Abrahamsson oli Malmö IF:n valmentaja kaudella 1995&ndash;1996, mutta piti sen jälkeen taukoa. Hän kuitenkin palasi vielä Saksan DEL-liigaan Hannover Scorpionsiin kesken kautta 2001&ndash;2001. Abrahamsson vaihdettiin pois kesken seuraavan kauden.

## Lähteet
Fiorenzo Marini

**Fiorenzo Marini** (14. maaliskuuta 1914 Wien – 25. tammikuuta 1991 Chieri) oli italialainen miekkailija. Hän saavutti kalvan joukkuekilpailussa hopeaa kesäolympialaisissa 1948 ja kultaa kesäolympialaisissa 1960.

## Lähteet
Ratas

**Ratas** voi tarkoittaa ainakin seuraavia:

* vesiratas, virtaavan veden energian hyödyntämiseen käytettävä väline
* hammasratas eli hammaspyörä, voimansiirtoväline
* Ratas, sysmäläinen rockyhtye
* Oy Insinööritoimisto Ratas, suomalaisten SS-vapaaehtoisten värväyksessä käytetty peiteyritys
* Ratas Music Group, 2009 perustettu levy-yhtiö
* Ratas, sukunimenä:
** Jüri Ratas (s. 1978), Viron pääministeri 2016–2021
** Rein Ratas (1938–2022), virolainen poliitikko
Nathan MacKinnon

**Nathan MacKinnon** (s. 1. syyskuuta 1995 Halifax, Nova Scotia) on kanadalainen  jääkiekkoilija, pelipaikaltaan keskushyökkääjä. Hän pelaa NHL-joukkue Colorado Avalanchessa ja on maailmanmestari vuodelta 2015 ja Stanley Cup -voittaja vuodelta 2022.

MacKinnon oli vuoden  ykkösvaraus.

## Ura
MacKinnon on ollut yksi ikäluokkansa lupaavimpia pelaajia, ja häntä on verrattu usein toiseen Nova Scotian provinssista lähtöisin olevaan tähteen, Pittsburgh Penguinsin Sidney Crosbyyn. MacKinnonista ennakoitiin  kärkivarausta ja hänet varattiinkin tilaisuuden ensimmäisenä pelaajana.

 KHL-seura Vitjaz Tšehov varasi MacKinnonin neljännellä kierroksella 114. pelaajana.

MacKinnon pelasi ensimmäisen NHL-ottelunsa 2. lokakuuta 2013 Anaheim Ducksia vastaan saavuttaen kaksi syötöpistettä. Hänestä tuli nuorin kaksi pistettä tehnyt pelaaja sitten vuoden 1944. Colorado voitti ottelun lopulta lukemin 6–1, ja MacKinnon valittiin ottelun kolmostähdeksi. Ensimmäisen NHL-maalinsa MacKinnon teki 12. lokakuuta 2013 ottelussa Washington Capitalsia vastaan.

MacKinnon teki tulokaskaudellaan runkosarjassa tehopisteet 24+39=63, joilla hän oli tulokkaiden pistepörssin ykkönen ja joukkueensa neljänneksi paras pistemies. Seitsemässä pudotuspeliottelussa hän saavutti tehopisteet  2+8=10. MacKinnon palkittiin parhaan tulokkaan Calder Memorial Trophylla. Hän on kaikkien aikojen nuorin kyseisen palkinnon voittanut pelaaja. 

MacKinnon valittiin kauden 2019–2020 Lady Byng Trophyn voittajaksi.

MacKinnon kuului maailmanmestaruuden voittaneeseen Kanadan joukkueeseen Tšekissä vuonna 2015. Hän teki turnauksessa neljä maalia ja antoi viisi maalisyöttöä.

2. maaliskuuta 2016 Stan Bowman ja Peter Chiarelli valitsivat MacKinnonin ensimmäisten pelaajien joukossa edustamaan Pohjois-Amerikan alle 23-vuotiaiden yhdistelmäjoukkuetta vuoden 2016 maailmancupiin.

Vuoden 2017 MM-kisoissa MacKinnon oli tehopistein 6+9=15 turnauksen kolmanneksi paras pistemies, ja hänet valittiin turnauksen tähdistökentälliseen.

Kauden 2021–2022 päätteeksi tuli MacKinnonista Stanley Cup -voittaja, kun Colorado Avalanche päihitti loppuottelusarjassa Tampa Bay Lightningin voitoin 4–2.

Syyskuussa 2022 MacKinnon teki Avalanchen kanssa kahdeksanvuotisen ja 100,8 miljoonan dollarin arvoisen jatkosopimuksen. Sopimus astui voimaan kaudesta 2023–2024 alkaen. Tuolla kaudella MacKinnon pelasi erittäin hyvin. Tammikuussa 2024 uutisoitiin, että hän oli tehnyt 38 ottelussa 20+41=61 tehopistettä. Erityisesti kotipeleissä MacKinnon oli tehokas. Hän teki tehopisteitä jokaisessa Coloradon 20 ensimmäisessä kotipelissä tuolla kaudella. Vastaavaan oli yltänyt edellisen kerran 35 vuotta sitten Wayne Gretzky kaudella 1988–1989. Hän teki tuolloin tehopisteitä jokaisessa Los Angeles Kingsin kotiottelussa.

## Tilastot

## Katso myös
* Luettelo NHL:n ykkösvarauksista

## Lähteet
Argolidokorinthía

**Árgolidokorinthía** () oli yksi Kreikan prefektuureista. Sen pääkaupunki oli Náfplio.

Prefektuuri perustettiin vuonna 1833, kun Argolis ja Korinthia yhdistyivät yhdeksi hallinnolliseksi alueeksi. Prefektuuriin kuuluivat myös Hydran, Kytheran ja Spétseen saaret. Prefektuuri jaettiin vuonna 1899 Argoliin ja Korinthian prefektuureiksi. Ne yhdistyivät jälleen vuonna 1909 ja erosivat uudelleen vuonna 1949 kahdeksi eri prefektuuriksi.

Vuonna 1940 Argoliin alueella prefektuurissa oli kaksi kuntaa (), jotka olivat Náfplio ja Árgos, sekä 58 itsenäistä kyläkuntaa ().

## Lähteet
Eugène Philippe LaRocque

**Eugène Philippe LaRocque** (27. maaliskuuta 1927 Windsor – 16. joulukuuta 2018) oli kanadalainen roomalaiskatolinen piispa. Hänet vihittiin papiksi 7. kesäkuuta 1952 ja nimitettiin Alexandria in Ontarion hiippakunnan piispaksi 24. kesäkuuta 1974. Piispaksi vihkiminen seurasi 3. syyskuuta. Pääkonsekraattorina toimi Gerald Emmett Carter, jota avustivat Louis Joseph Jean Marie Fortier ja Philip Francis Pocock. LaRocque asetettiin virkaansa 15. syyskuuta.

LaRocque jäi eläkkeelle 27. huhtikuuta 2002.

## Lähteet
Blaise-Ernest Morand

**Blaise-Ernest Morand** (s. 12. syyskuuta 1932) on kanadalainen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin Prince-Albertin hiippakunnan koadjuuttoripiispaksi 22. huhtikuuta 1981. Piispaksi vihkiminen seurasi 29. kesäkuuta. Pääkonsekraattorina toimi Laurent Morin, jota avustivat Eugène Philippe LaRocque ja James Patrick Mahoney.

Morandista tuli Prince-Albertin piispa 9. huhtikuuta 1983. Hän jäi eläkkeelle 26. toukokuuta 2008.

## Lähteet
Thommy Abrahamsson

**Ulf Thommy Abrahamsson** (s. 8. huhtikuuta 1947 Uumaja) on ruotsalainen entinen jääkiekkoilija, joka pelasi puolustajana.

Myös Thommyn kaksosveli Christer oli jääkiekkoilija.

## Ura

Abrahamssonin ura alkoi Leksands IF:stä vuonna 1964, ja hän pääsi ensimmäisiin arvokisoihinsa vuonna 1970, kun Ruotsi sai hopeaa MM-kisoista. Seuraavana hän oli voittamassa pronssia Sveitsissä pidetyistä kisoista. Abrahamsson pelasi Sapporon olympialaisissa 1972 kuusi ottelua ja teki yhden maalin, kun Ruotsi sijoittui neljänneksi ja voitti samana vuonna MM-pronssia. Vuonna 1973 hän voitti jo neljännen MM-kisojen mitalinsa, hopeaa ja hänet nimettiin kauden päätteeksi maansa vuoden pelaajaksi. Abrahamsson oli samana vuonna myös Ruotsin sarjan tähdistöjoukkueessa.

Abrahamsson voitti pronssia Helsingin MM-kisoista 1974 ja tuli valituksi maansa pääsarjan tähdistöjoukkueeseen. Kyseisen kauden jälkeen hän lähti pitkäaikaisesta seurajoukkueestaan Leksandista Yhdysvaltoihin New England Whalersiin. Abrahamsson viihtyi joukkueessa kolme kautta, jonka jälkeen hän tuli takaisin Leksandiin. Vuonna 1980 hän kuitenkin meni vielä takaisin Pohjois-Amerikkaan, jossa hän pelasi kaudella 1980&ndash;1981 NHL-joukkue Hartford Whalersissa 32 ottelua ja teki 17 tehopistettä. Kauden jälkeen hän pelasi vielä Timrå IK:ssa kaksi vuotta ennen kuin lopetti jääkiekon. Abrahamsson pelasi ammattilaisena yhteensä 679 ottelua, joissa hän hankki 373 tehopistettä ja 620 jäähyminuuttia.

## Lähteet
Donald Bolen

**Donald Bolen** (s. 7. helmikuuta 1961) on kanadalainen roomalaiskatolinen piispa. Hänet vihittiin papiksi Reginan arkkihiippakuntaan 12. lokakuuta 1991 ja nimitettiin Saskatoonin hiippakunnan piispaksi 21. joulukuuta 2009. Piispaksi vihkiminen seurasi 25. maaliskuuta 2010. Pääkonsekraattorina toimi Daniel Joseph Bohan, jota avustivat James Vernon Weisgerber ja Brian Farrell.

## Lähteet
Puoliapinat

**Puoliapinat** (Strepsirrhini) on alalahko kädellisten (Primates) lahkossa. Puoliapinoita elää Saharan eteläpuolisessa Afrikassa, erityisesti Madagaskarilla, sekä Etelä-Intiassa, Kaakkois-Aasiassa ja Indonesiassa.

## Piirteet
Puoliapinat ovat noin kissan kokoisia, puussa elämiseen sopeutuneita eläimiä: niillä on pitkät sormet ja kiipeämiseen sopiva kämmen, jossa peukalo on kääntynyt muita sormia vastaan. Useimmat puoliapinat ovat yöeläimiä, mistä kertoo niiden suuret silmät ja tarkka kuulo.

Puoliapinat eroavat kädellisten toisesta alalahkosta Haplorrhini seuraavasti:

* Pienemmät aivot suhteessa ruumiin kokoon
* Kyky tuottaa C-vitamiinia 
* Enimmäkseen yöeläimiä
* Lisääntymiskausi ja kiima-aika
* Poikueessa monta poikasta kerrallaan
* Naarailla useita nännejä
* Kostea nenä
* Nenään kiinnittyvä ylähuuli, mikä rajoittaa ilmehtimistä
* Pitkä kuono ja siten koiramainen ulkonäkö

## Luokittelu
Puoliapinoiden alalahko jaetaan nykyisin kolmeen osalahkoon, joissa on yhteensä seitsemän heimoa. Aiemmin puoliapinoiden alalahkoon, jonka tieteellinen nimi oli silloin Prosimii, luettiin myös kummituseläimet (Tarsiidae). Nykyisin kummituseläimet luokitellaan yhdessä apinoiden kanssa Haplorrhini-alalahkoon.

;alalahko puoliapinat (Strepsirrhini)
*osalahko makimaiset puoliapinat (Lemuriformes)
** yläheimo Cheirogaleoidea
*** heimo pikkumakit (Cheirogaleidae)
** yläheimo Lemuroidea
*** heimo makit (Lemuridae)
*** heimo kärppämakit (Lepilemuridae, vanh. Megaladapidae)
*** heimo indrit (Indridae)
* osalahko Chiromyiformes
** heimo sormieläimet (Daubentoniidae)
* osalahko lorimaiset puoliapinat (Lorisiformes)
** heimo lorit (Lorisidae)
** heimo galagot (Galagidae)

## Lähteet
Herman Meyboom

**Herman Meyboom** (23. elokuuta 1889 Surabaya – ?) oli belgialainen vesipalloilija ja uimari. Hän kilpaili vuoden 1908 kesäolympialaisissa Lontoossa sekä vesipallossa että 100 metrin vapaauinnissa saaden ensin mainitussa joukkueineen hopeaa.

Meyboom osallistui vesipalloon ja 100 metrin vapaauintiin myös vuoden 1912 kesäolympialaisissa Tukholmassa kuuluen ensin mainitussa pronssia saaneeseen joukkueeseen.

## Lähteet
William Clifford Newman

**William Clifford Newman** (16. elokuuta 1928 Baltimore, Maryland – 20. toukokuuta 2017 Timonium, Maryland) oli yhdysvaltalainen roomalaiskatolinen piispa. Hänet vihittiin papiksi Baltimoren arkkihiippakuntaan 29. toukokuuta 1954 ja nimitettiin sen vihkipiispaksi sekä Numlulin titulaaripiispaksi 25. toukokuuta 1984. Piispaksi vihkiminen seurasi 2. heinäkuuta. Pääkonsekraattorina toimi William Donald Borders, jota avustivat Thomas Austin Murphy ja Eugene Antonio Marino.

Newman jäi eläkkeelle 28. elokuuta 2003.

## Lähteet
Willi Weber

**Wilhelm "Willi" Friedrich Weber** (s. 11. maaliskuuta 1942 Regensburg, Saksa) on saksalainen moottoriurheilun taustavaikuttaja ja manageri. Hän on toiminut lukuisten saksalaisten kilpa-autoilijoiden taustalla, ja on ollut Schumacherin veljesten, Michaelin ja Ralfin, managerina.

Weberin työ ja Schumacherin yhteistyö päättyi vuonna 2006.

## Lähteet
Victor Boin

**Victor C. Boin** (28. helmikuuta 1886 – 31. maaliskuuta 1974) oli belgialainen vesipalloilija, uimari ja miekkailija.

Kesäolympialaisissa 1908 Lontoossa Boin sai hopeaa vesipallossa ja kilpaili lisäksi 100 metrin vapaauinnissa. Vuoden 1912 kesäolympialaisissa Tukholmassa hän sai pronssia vesipallossa ja sijoittui miekkailijana neljänneksi kalvan yksilökilpailussa. Kesäolympialaisissa 1920 Antwerpenissä hän sai kalvan joukkuekilpailussa hopeaa ja kilpaili lisäksi sen yksilökilpailussa.

## Lähteet
Pink Friday: Roman Reloaded

**Pink Friday: Roman Reloaded** on yhdysvaltalaisen hip hop -laulaja Nicki Minajin toinen studioalbumi. Se julkaistiin 3. huhtikuuta 2012. Albumia tuotti iso joukko musiikkialan huippuja mm. Hit-Boy, Dr. Luke, Ester Dean ja Rico Beats. Albumilla vierailee Cam’ron, Rick Ross, 2 Chainz, Lil Wayne, Nas, Drake, Young Jeezy, Chris Brown, Bobby V, ja Beenie Man. Albumi nousi listaykköseksi Yhdysvalloissa, Isossa-Britanniassa, Kanadassa ja Skotlannissa.

Albumin ensimmäinen single Starships julkaistiin 14. huhtikuuta 2012. Starships nousi Yhdysvalloissa Billboard Hot 100 -listan sijalle viisi. Suomessa albumi debytoi virallisen albumilistan sijalla 48.

## Kappaleet

https://musiqueradio.com/article_news12006_nicki-minaj-le-single-automatic-en-ecoute.php|title=Nicki&#x20;Minaj:&#x20;le&#x20;single&#x20;&#x22;Automatic&#x22;&#x20;en&#x20;écoute|access-date=January&#x20;17,&#x20;2022}}&#x3C;/ref&#x3E;

## Arvostelut
* Allmusic: 
* Los Angeles Times: 
* Rolling Stone: 

## Lähteet
Ramón Beca

**José Ramón Beca Borrego** (s. 8. huhtikuuta 1953 Sevilla) on espanjalainen entinen kenttäratsastaja. Hän edusti seuratasolla Club Piñedaa. Oman ratsastusuransa jälkeen hän on toiminut hevosten kasvattajana.

Beca osallistui olympialaisiin ensimmäistä kertaa Soulissa 1988, jossa hän oli henkilökohtaisen kilpailun 32. Hän oli vuoden 1990 MM-kisoissa mukana maansa joukkueessa, joka sijoittui viidenneksi kolmen päivän kisassa ja oli henkilökohtaisessa kilpailussa 33. paras. Beca oli lajissa 17. Atlantan olympialaisissa 1996 ja ratsasti Espanjan joukkueessa, joka sijoittui yhdeksänneksi MM-kilpailuissa 1998. Hän oli mukana joukkuekilpailussa myös vuoden 2000 olympialaisissa, joissa maa oli seitsemäs. Beca jatkoi kilpailemista vuoteen 2003 saakka.

## Lähteet
William Bernard Kelly

**William Bernard Kelly** (7. tammikuuta 1855 – 26. joulukuuta 1921) oli australialainen roomalaiskatolinen piispa. Hänet vihki papiksi Perthin hiippakuntaan Martin Crane 24. kesäkuuta 1883, ja hänet nimitettiin Kimberley in Western Australian apostoliseksi vikaariksi vuonna 1894.

Kelly sai 21. maaliskuuta 1898 nimityksen Geraldtonin piispaksi, ja piispaksi vihkiminen seurasi 14. elokuuta. Pääkonsekraattorina toimi James Francis Corbett, jota avustivat James Maher ja John Dunne.

Kelly erosi tehtävistään apostolisena vikaarina vuonna 1909, mutta jatkoi toimintaansa Geraldtonin hiippakunnan johdossa, kunnes kuoli 66-vuotiaana virassa.

## Lähteet
Neuvostoliiton alle 20-vuotiaiden jääkiekkomaajoukkue

**Neuvostoliiton alle 20-vuotiaiden jääkiekkomaajoukkue** edusti Neuvostoliittoa jääkiekon alle 20-vuotiaiden miesten maaotteluissa, muun muassa maailmanmestaruuskilpailuissa, vuosina 1973–1991.

## Historia
Neuvostoliiton alle 20-vuotiaiden maajoukkue oli aikansa menestynein joukkue, ja se voitti seitsemän maailmanmestaruutta peräkkäin vuosina 1974–1980.

1980-luvulla sekä 1990-luvun alussa Neuvostoliiton pahimpana vastustajana voitiin pitää Kanadaa. Yleensä, jos Neuvostoliitto ei voittanut maailmanmestaruutta, sen voitti Kanada, pois lukien vuosien 1981 ja 1987 turnaukset, joista ensin mainitun voitti Ruotsi ja jälkimmäisen voitti Suomi. Vuoden 1987 turnauksessa Neuvostoliiton joukkue diskattiin Kanadan joukkuetta vastaan käydyn joukkotappelun seurauksena. 

Neuvostoliiton alle 20-vuotiaden jääkiekkomaajoukkue muuntautui Itsenäisten valtioiden yhteisön eli IVY:n alle 20-vuotiaiden jääkiekkomaajoukkueeksi kesken vuoden 1992 nuorten maailmanmestaruuskilpailujen. Neuvostoliiton valtio romahti 26. päivänä joulukuuta 1991, ja näin ollen joukkue vaihtoi nimensä 1. tammikuuta 1992 Neuvostoliiton alle 20-vuotiaiden jääkiekkomaajoukkueesta Itsenäisten valtioiden yhteisön alle 20-vuotiaiden jääkiekkomaajoukkueeksi. Joukkue voitti nuorten maailmanmestaruuden. Neuvostoliiton hajoamisessa syntyneet joukkueet ovat Venäjä, Valko-Venäjä, Kazakstan, Ukraina, Liettua, Latvia ja Viro.

## Sijoitukset

* **[[Jääkiekon nuorten maailmanmestaruuskilpailut 1974|1974]]** – **kultaa** (epäviralliset kisat)
* 1975 – **kultaa** (epäviralliset kisat)
* 1976 – **kultaa** (epäviralliset kisat)
* 1977 – **kultaa**
* 1978 – **kultaa**
* 1979 – **kultaa**
* 1980 – **kultaa**
* 1981 – pronssia
* 1982 – 4. 
* **[[Jääkiekon nuorten maailmanmestaruuskilpailut 1983|1983]]** – **kultaa**

* 1984 – **kultaa**
* 1985 – pronssia
* 1986 – **kultaa**
* 1987 – diskattiin
* **[[Jääkiekon nuorten maailmanmestaruuskilpailut 1988|1988]]** – hopeaa
* 1989 – **kultaa**
* 1990 – hopeaa
* 1991 – hopeaa
* 1992 – **kultaa** (IVY)

## Katso myös
* Neuvostoliiton jääkiekkomaajoukkue
* Venäjän alle 20-vuotiaiden jääkiekkomaajoukkue
* Itsenäisten valtioiden yhteisö

## Lähteet
* http://www.nationalteamsoficehockey.com/soviet_union.html
### Viitteet
Haaksirikkoiset (kirja)

**Haaksirikkoiset** on Brian Jacquesin kirjoittama *Lentävä Hollantilainen* -sarjan ensimmäinen osa. Kirjasarjan toinen osa on Enkelin käsky. Sarjassa on myös kolmas osa (Voyage of Slaves), jota ei ole suomennettu.
## Juoni

*Laiva*
Kirjan ensimmäinen osa alkaa Kööpenhaminasta vuonna 1620, jossa nuori mykkä poika pakenee kotoaan, jossa häntä kohdellaan kuin koiraa. Hän päätyy kokin apupojaksi laivalle nimeltä "Fleiger Hollander" ,Lentävä hollantilainen. Laivalla pojalle annetaan nimeksi Neb. Matkallaan laiva pysähtyy Esbjergin kaupungissa, jossa Neb tutustuu koiraan, jonka nimeää löytömaansa mukaan Tanskaksi. Matkan jatkuessa laivan kapteeni, Vanderdecken päättää purjehtia miehistön vastalauseista huolimatta Kap Hornin ympäri. Kap Hornilla laiva joutuu kuitenkin myrskyyn, jossa laivan rakenteet vaurioituvat. Myrskyn aikana ilmestyy enkeli ja kiroaa laivan ja tämän kapteenin. Koska Tan ja Neb ovat ainoat viattomat koko laivalla enkeli pelastaa heidät ja siunaa heitä ikuisella nuoruudella ja puheen lahjalla (Neb pystyy puhumaan ja kommunikoimaan Tanin kanssa telepaattisesti). 

*Paimen* 
Kirjan toisessa osassa Neb ja Tan haaksirikkoutuvat maihin Tulimaan rannikolle, jolloin Neb huomaa kykenevänsä kommunikoimaan koiransa kanssa. Kaksikon löytää rannalta paimen nimeltä Luis, joka pitää heistä huolta kolmen vuoden ajan ja opettaa Nebille espanjaa. Tänä aikana Neb ja Tan auttavat Luisia mm. paimentamaan lampaita.

*Kylä*
Kirjan viimeinen osa sijoittuu vuoden 1869 Englantiin, Chapelvalen kylään, jossa he auttavat kyläläisiä etsimään aarteen. Kolmannessa osassa päähenkilöt tunnetaan nimillä Ben ja Nat.

### Henkilöitä
***Neb (Ben):** Teini-ikäinen orpopoika, jolle enkeli antaa kyvyn puhua kaikkia maailman kieliä sekä kommunikoida koiransa kanssa ajatusten välityksellä. Poika ei myöskään vanhene. 
***Tan (Nat):** Benin uskollinen, älykäs musta labradorinnoutaja.
***Nabil:** Arabi, joka antaa Nebille nimen "Nebukadnessar".
***Petros:** Kreikkalainen, joka toimii laivan kokkina ja joka ottaa Nebin apupojakseen keittiöön.
*** Philip Vanderdecken:** Lentävän Hollantilaisen kapteeni.
***Luis:** Paimen, joka pitää huolta haaksirikkoutuneista.
***Alex ja Amy Somers:** Nebin ystäviä Chapelvalen kylässä.
***Rouva Winn:** Leski, joka majoittaa Benin luokseen ja myöhemmin adoptoi tämän.

## Lähteet
Hymykuopat (albumi)

**Hymykuopat** on suomalaisen Kike Elomaan ensimmäinen musiikkialbumi vuodelta 1985. Albumin tuottanut VP Lehto, joka on myös tehnyt valtaosan levyn kappaleista. Levystä on julkaistu cd-painos vuonna 2012.

## Kappaleet
# Hymykuopat
# Sulhasen tähden
# Mustat sukat
# Lähiörakkaus
# Suutele mua
# Video
# Kymmenen ruutua
# Itke en lemmen tähden (alkup. Nur nicht aus Liebe weinen)
# Kesällä kerran
# Se sormus
# Monen riidan jälkeen
# Nyt se on loppu

## Aiheesta muualla
* Albumin esittely Rocket Recordsin sivustolla
WASD

**WASD** on usein tietokonepeleissä pelihahmon liikutteluun käytettävä nuolinäppäimistölle vaihtoehtoinen näppäinyhdistelmä. WASD-nuolinäppäimistö muodostuu W, A, S ja D -kirjainten painikkeista. Monissa tietokonepeleissä käytetään oletuksena WASD-näppäimiä liikkumiseen. 

Ensimmäisen persoonan peleissä WASD-yhdistelmällä pelihahmoa ohjataan eri tavalla kuin nuolinäppäimillä. Nuolinäppäimillä hahmoa käännetään oikealle ja vasemmalle ja liikutetaan eteen tai taakse. WASD-yhdistelmää käytettäessä hiirtä käytetään oikealla kädellä ohjaamaan hahmon näkökenttää ja suuntaa (ns. *mouse look*) ja A ja D-näppäimillä hahmo liikkuu sivuttain (*strafe*).
WASD-näppäinten ympärillä oleville näppäimille voidaan useissa sovelluksissa määrittää muita toimintoja.

Esimerkiksi räiskintäpeleissä on tavallista, että välilyönnistä loikataan, R-painikkeesta ladataan ase, E:stä reagoidaan pelimaailman esineisiin, ctrl-painikkeella hahmo kyykkää ja shiftiä painamalla kävelytahti kiihtyy juoksuksi.
F-näppäintä käytetään yleisesti "toimintoihin", esimerkiksi oven avaamiseen tai laitteen aktivoimiseen.

WASD-yhdistelmän syntyhetkeä on vaikea määritellä. Sitä käytettiin varhain esimerkiksi *Telengard*-pelissä vuonna 1982.

Nuolinäppäimet olivat oletusasetuksena vielä muun muassa peleissä *[[Doom]]* (1993), *[[Quake]]* (1996) ja *[[Quake 2]]* (1997). *[[System Shock]]* käytti 1994 ASDX-näppäinyhdistelmää ja *[[Descent (videopeli)|Descent]]* (1995) AZ ja QE -näppäimiä. *[[Half-Life]]* ja *[[Starsiege Tribes]]* käyttivät vuonna 1998 oletuksena WASD-näppäimiä sekä *[[Quake 3]]* vuonna 1999. Näppäinyhdistelmän yleistymiseen vaikutti *Quaken* maailmanmestari vuodelta 1997, Dennis ”Thresh” Fong, jonka ohjeissa *Thresh’s Quake Bible* tämä näppäinyhdistelmä annetaan.  Threshin asetustiedosto tuli myös *Quake 2:n* mukana, tosin se täytyy ottaa käsin käyttöön kirjoittamalla konsolille `exec thresh.cfg`.

## Lähteet
Kesäkuu kesäkuu

**Kesäkuu kesäkuu** on Kike Elomaan studioalbumi vuodelta 1989.

## Kappaleet
# Padam
# Yölintu
# Yön kukka
# Kesäkuu-kesäkuu
# Lähde tanssimaan
# Vaikka tähdet sammuu
# Johnny
# Uuteen aamuun
# Kolmekymppinen nainen
# Lui
# Täydellinen onni
# Ai ai ai
Gabriel Rasch

**Ole Gabriel Rasch** (s. 8. huhtikuuta 1975 Hole) on norjalainen maantiepyöräilijä.

Rasch aloitti uransa amatööritalli Team Kronessa vuonna 2002, mutta hän oli kilpaillut jo vuodesta 1994 lähtien. Hän voitti maansa maantieajon mestaruuden vuosina 2001 ja 2003, ja vuonna 2007 hän voitti Rhône-Alpes Isère Tourin. Rasch pääsi ammattilaisjoukkue Crédit Agricoleen vuonna 2008. Hän on kiitellyt Thor Hushovdia siitä, että hänestä tuli ammattilainen, ja Rasch olikin Hushovdin kanssa samassa joukkueessa ensin Crédit Agricolessa ja myöhemmin myös Cervélo TestTeamissa ja Garmin-Cervélossa. Rasch ajoi muun muassa kolmesti Espanjan ympäriajon. Italian ympäriajoon hän osallistui kaksi kertaa, joista toisen keskeytti. Hän kilpaili myös vuoden 2008 olympialaisissa, joissa hän joutui keskeyttämään maantieajossa. Rasch sijoittui vuonna 2011 Qatarin ympäriajon seitsemänneksi, ja siirtyi seuraavana vuonna FDJ-BigMat -talliin. Viimeisinä ammattilaisvuosinaan 2013–2014 hän ajoi Team Sky -joukkueessa.

## Lähteet

## Aiheesta muualla
Rasch mister Paris-Roubaix
Thomas Molineux

**Thomas Molineux** (14. toukokuuta 1759 Manchester – 15. marraskuuta 1850 Macclesfield) oli englantilainen pikakirjoittaja ja opettaja. Hän toimi opettajana Macclesfieldissä ja julkaisi John Byromin pikakirjoitusjärjestelmästä useita oppikirjoja, joista tuli hyvin suosittuja.

## Teoksia
*An Abridgement of Mr. Byrom's Universal English Short-hand (1796)
*An Introduction to Byrom's Universal English Short-hand
*The Short-hand Instructor or Stenographical Copy Book

## Lähteet
Gennaro Pasca

**Gennaro Pasca** (23. tammikuuta 1778 Napoli – 2. lokakuuta 1855) oli italialainen roomalaiskatolinen piispa. Hänet nimitettiin Boianon piispaksi 4. kesäkuuta 1819 ja Nolan piispaksi 23. kesäkuuta 1828. Jälkimmäisessä virassa hän toimi, kunnes erosi tehtävistään mahdollisesti kuolinvuonnaan.

## Lähteet
Daniel Caumo

**Daniel Felipe Tomazi Moreira Caumo** (s. 8. maaliskuuta 1989 Porto Alegre, Brasilia) on brasilialainen jalkapalloilija. Hän on pelipaikaltaan hyökkääjä. 

Caumo pelasi kotikaupunkinsa Grêmiossa vuoteen 2008 ja siirtyi seuraavaksi kahdeksi kaudeksi Cruzeiron riveihin. Hän saapui Suomeen kesän 2011 alussa alun perin Ykkösessä pelanneen PS Kemi Kingsin testiin samaan aikaan seuraan tulleen Adrianon suosituksesta. Caumo ei kuitenkaan saanut sopimusta joukkueeseen, joten hän liittyi sarjatasoa alempana Kakkosessa pelanneen Tornion Pallon riveihin. Kolme kuukautta kestäneen sopimuksen aikana Caumo teki kahdeksan maalia 15 sarjaottelussa.

Koska TP-47:lla ei ollut mahdollista pitää Caumoa pidempään palkkavaatimusten johdosta, hän siirtyi saman sarjatason Seinäjoen Jalkapallokerhoon. Loppukaudella Caumo oli mukana nostamassa SJK:ta Ykköseen, onnistuen tekemään maalin nousukarsintaottelussa BK-46:ia vastaan. Hän solmi kauden 2012 alussa kaksivuotisen jatkosopimuksen seuran kanssa. Elokuussa 2013 Caumo valittiin Ykkösen kuukauden pelaajaksi. Samana vuonna hän oli mukana saavuttamassa nousua Veikkausliigaan SJK:n kanssa. Kauden päätteeksi Caumon sopimusta ei kuitenkaan jatkettu.

## Lähteet
Prodan Gardžev

**Prodan Stojanov Gardžev** (; 8. huhtikuuta 1936 Rosenovo &ndash; 5. heinäkuuta 2003 Burgas) oli bulgarialainen vapaapainija ja olympiavoittaja. Hän edusti seuratasolla Tšernomorets Burgasia.

Gardžev sijoittui alle 79-kiloisten sarjassa kuudenneksi MM-kisoissa 1959 ja oli samassa sarjassa jaetulla viidennellä tilalla Rooman olympialaisissa 1960. Hän voitti 87 kilon painoluokassa maailmanmestaruuden 1963 ja sai seuraavana vuonna olympiakultaa. Gardžev oli pronssilla vuoden 1965 MM-kilpailuissa, mutta palasi taas kultakantaan Toledon kisoissa 1966. Hän sai pronssia EM-kisoista 1967 ja hopeaa vuonna 1968, ja voitti olympialaisista pronssia Méxicossa 1968.

## Lähteet
Olli Vilppola

**Olli Vilppola** (s.29. toukokuuta 1987, Oulu) on suomalainen jalkapalloilija, joka on pelannut viimeksi Tornion Pallo-47:ssä. Vilppola pelaa puolustuksessa ja keskikentällä. Hän pelasi juniorikausiensa jälkeen AC Oulussa, mutta ei vakinnuttanut paikkaansa AC Oulun kokoonpanossa seuran noustua 2007 Veikkausliigaan.  Hän siirtyi silloin Ykkösessä pelanneeseen Tornion Pallo-47:ään.  Yhden Kakkosessa pelanneen Oulun Luistinseura-kauden jälkeen Olli Vilppola palasi Tornioon, joka oli pudonnut Kakkoseen.   Kaudella 2013 Vilppola aloitti Kakkoseen nouseessa Tervareissa, mutta pelasi vain kolme ottelu siirtyäkseen opintojen pariin.

Kaikkiaan Olli Vilppola on pelannut 42 Ykkösen peliä AC Oulussa ja TP-47:ssä.

## Katso myös
*Luettelo AC Oulussa pelanneista jalkapalloilijoista

## Lähteet

## Aiheesta muualla
*Olli Vilppola tilastoja playerhistory.comissa
Stanisław Fryźlewicz

**Stanisław Fryźlewicz** (s. 8. huhtikuuta 1944 Nowy Targ) on puolalainen entinen jääkiekkoilija. Hän edusti seuratasolla Podhale Nowy Targia. Fryźlewicz osallistui Sapporon olympialaisiin 1972, joissa hän pelasi kuusi ottelua ja Puola sijoittui kuudenneksi.

## Lähteet

* Fryźlewiczin profiili sports-reference.com -sivustolla
Morgartenin taistelu

**Morgartenin taistelu** käytiin Sveitsissä lähellä Mortgartenin solaa, nykyisessä Oberägerin kunnassa, Zugin kantonissa, vuonna 1315. Jousilla ja nuolilla aseistautuneet Sveitsin valaliiton jalkamiehet yllättivät väijyksistä Pyhää saksalais-roomalaista keisarikuntaa edustaneet itävaltalaisjoukot, joita johti herttua Leopold I. Taistelu oli ensimmäinen, jossa sveitsiläiset löivät Habsburgit, ja ensimmäinen pitkään aikaan, jossa jalkamiehet löivät haarniskoidut ritarit. Schwyzläisten ansioituminen tässä taistelussa johti siihen, että liittoa alettiin kutsua heitä muistuttavilla nimilä monissa kielissä (Schweiz, Suisse, Svizzera, Switzerland).

## Taustaa
1200-luvun lopulla Habsburgit pyrkivät turvaamaan laajat alueet Gotthardin solan ympäristössä turvatakseen lyhyen reitin pohjoisesta Italiaan. Valaliiton jäsenillä Uri, Schwyz ja Unterwalden oli aiempien keisarien vapauskirje, joka takasi niille alueen autonomisuuden.

Vuonna 1314 Ludvig Baijerilainen ja Habsburgien prinssi Frederik kilpailivat Pyhän saksalais-roomalaisen keisarikunnan kruunusta, ja sveitsiläiset tukivat Ludvigia. Sotatoimien puhkeamiseen johti lopulta kiista Habsburgien tukeman Einsiedelnin luostarin oikeudesta laidunmaihin.

## Tapahtumat
Morgartenin solassa itävaltalaisten ritareiden päälle vieritettiin hirsikasoja ja suuria kallionjärkäleitä. Hevoset pelästyivät, ja syntyi sekasorto, joka paheni, kun sveitsiläisten sotajoukko kävi pertuskat ja piilukirveet käsissään ritareiden kimppuun. Haarniskoidut ritarit kärsivät musertavan tappion, ja herttua Leopold pääsi hädin tuskin pakenemaan.

## Seuraukset
Taistelun jälkeen sveitsiläiset uusivat valansa, ja valaliitto vahvistui ja alkoi kasvaa.

## Lähteet

## Aiheesta muualla
Marta Baldó

**Marta Baldó Marín** (s. 8. huhtikuuta 1979 Villajoyosa) on espanjalainen entinen rytminen voimistelija ja olympiavoittaja. Hän edusti seuratasolla CA Montemaria. Baldó oli 17-vuotiaana mukana Atlantan olympialaisissa 1996, joissa Espanja voitti joukkuevoimistelun kultaa.

## Lähteet

* Baldón profiili sports-reference.com -sivustolla
Kazakstanin naisten jääkiekkomaajoukkue

**Kazakstanin naisten jääkiekkomaajoukkue** edustaa Kazakstania naisten jääkiekkomaaotteluissa ja -turnauksissa. Kazakstanissa oli vuonna 2017 noin 200 naisjääkiekkoilijaa. Vuonna 2022 maassa oli tarkalleen 173 rekisteröityä naisjääkiekkoilijaa, vuoden 2024 lopussa liki 1 100.

Joukkue on pelannut viitenä vuotena maailmanmestaruuskisojen pääsarjassa, edellisen kerran vuonna 2011. Tuolloin joukkue sijoitettiinkin Kansainvälisen jääkiekkoliiton IIHF:n ylläpitämässä maailmanrankingissa 7. sijalle, joka on korkein joukkueen saavuttama sijoitus. Vuoteen 2015 mennessä joukkue oli kuitenkin romahtanut 18. sijalle, ja vuosien 2012 ja 2013 välillä se putosi 5 sijaa. Vuonna 2025 joukkue oli 23. sijalla.

## Sijoitukset
### Maailmanmestaruuskisat
* 1999 – karsintasarja; 1.
* 2000 – B-sarja; 1.
* 2001 – 8.
* 2003 – 1. divisioona; 2.
* 2004 – 1. divisioona; 1.
* 2005 – 7.
* 2007 – 9.
* 2008 – 1. divisioona; 1.
* 2009 – 6.
* 2011 – 8.
* 2012 – 1. divisioonan A-lohko; 6.
* 2013 – 1. divisioonan B-lohko; 5.
* 2014 – 1. divisioonan B-lohko; 6.
* 2015 – 2. divisioonan A-lohko; 1.
* 2016 – 1. divisioonan B-lohko; 3.
*2017 – 1. divisioonan B-lohko, 2.
*2018 – 1. divisioonan B-lohko, 4.
*2019 – 1. divisioonan B-lohko, 5.
*2020 – 1. divisioonan B-lohkon turnaus peruttiin koronaviruspandemian vuoksi.
*2021 – 1. divisioonan B-lohkon turnaus peruttiin koronaviruspandemian vuoksi.
*2022 – 1. divisioonan B-lohko, 4.
*2023 – 1. divisioonan B-lohko, 6.
*2024 – 2. divisioonan A-lohko, 1.
*2025 – 1. divisioonan B-lohko, 4.

### [[Jääkiekko olympialaisissa|Olympialaiset]]
* 1998 – Kazakstan ei osallistunut.
* 2002 – 8.
* 2006 – 9. (karsiutui)
* 2010 – 9. (karsiutui)
* 2014 – 14. (karsiutui)

### [[Jääkiekon naisten Euroopan-mestaruuskilpailut|Euroopan-mestaruuskilpailuissa]]
* 1996 – B-sarja; 7.

### [[Aasian talvikisat|Aasian talvikisoissa]]
* 1996 – pronssia
* 1999 – pronssia
* 2003 – **kultaa**
* 2007 – **kultaa**
* 2011 – **kultaa**

### Maailmanranking

* 2003 – 8.
* 2004 – 9.
* 2005 – 8.

* 2006 – 9.
* 2007 – 9.
* 2008 – 10.
* 2009 – 8.
* 2010 – 8.
* 2011 – 7.
* 2012 – 9.
* 2013 – 14.
* 2014, helmikuu – 15.
* 2014, huhtikuu – 17.
* 2015 – 18.
* 2016 – 18.
* 2017 – 17.
* 2018, helmikuu – 20.
* 2018, huhtikuu – 19.
* 2019 – 19.
* 2020 – 21.
* 2021 – 21.
* 2022, helmikuu – 21.
* 2022, syyskuu – 21.
* 2023 – 22.
* 2024 – 23.
* 2025 – 23.

## Lähteet

## Aiheesta muualla
* Kazakstanin jääkiekkoliiton sivusto 
* Kazakstan IIHF:n sivuilla 
* Kazakstan nationalteamsoficehockeyssä
Roger Abel

**Roger Abel** (8. huhtikuuta 1900 &ndash; 27. kesäkuuta 1982) oli monacolainen ampuja.

Abel osallistui olympialaisiin neljästi vuosina 1924&ndash;1952. Hän oli Pariisin kisoissa 1924 jaetulla 45. sijalla 50 metrin pienoiskiväärin makuuasentokilpailussa ja oli samassa lajissa 57. Berliinissä 1936. Abel osallistui vuoden 1936 olympialaisissa myös 25 metrin kaksintaisteluun. Toisen maailmansodan jälkeen Lontoon olympiakisoissa 1948 hän oli 50 metrin pienoiskiväärissä 67. eli kilpailun neljänneksi viimeinen, ja Helsingissä 1952 lajin 52. Abel sijoittui vuoden 1952 kisoissa 50 metrin pienoiskiväärin moniasentokilpailussa 42:seksi.

## Lähteet

* Abelin profiili sports-reference.com -sivustolla
Danko Cvjetičanin

**Danko Cvjetičanin** (s. 16. lokakuuta 1963 Zagreb, Jugoslavia) on kroatialainen kilpauransa päättänyt koripalloilija.

Cvjetičanin aloitti ammattilaiskoripallon jugoslavialaisessa KK Partizanissa, jonka lisäksi hän edusti urallaan myös samassa maassa KK Cibonaa. Ulkomailla hän pelasi Estudiantesissa ja Reggianassa. Hän voitti seurajoukkueissa muun muassa Euroopan cupin kaudella 1985–1986 ja Saporta Cupin kaudella 1986–1987. Lisäksi Cvjetičanin voitti Jugoslavian cupin kaudella 1987–1988 sekä Kroatian-mestaruuden kaudella 1991–1992. Hän lopetti ammattilaiskoripallon vuonna 1998.

Maajoukkuetasolla Cvjetičanin edusti Jugoslavian nuorisomaajoukkueita ja myöhemmin Jugoslavian maajoukkuetta. Hän saavutti muun muassa olympiahopeaa Soulin olympialaisista. Kroatian itsenäistymisen jälkeen Cvjetičanin edusti Kroatiaa, jonka paidassa hän voitti muun muassa olympiahopeaa vuonna 1992.

Pelaajauransa jälkeen Cvjetičanin on toiminut muun muassa Philadelphia 76ersin ja New Jersey Netsin Euroopan kykyjenetsijänä.

## Lähteet

## Aiheesta muualla
*Sports-Reference  
*ACB:n pelaajaprofiili  
*Serie A:n pelaajaprofiili
Egyptin presidentinvaali 2012

**Egyptin presidentinvaali 2012** käytiin Egyptissä vuonna 2012. Vaalin ensimmäinen kierros järjestettiin 23.–24. toukokuuta 2012. Siinä voittajiksi selvisivät Muslimiveljeskunnan Muhammad Mursi sekä Hosni Mubarakin aikainen ministeri Ahmad Shafiq. Vaalin toinen kierros järjestettiin 16.–17. kesäkuuta, ja Egyptin presidentiksi valittiin Muhammad Mursi. Kyseessä oli Egyptin historian toinen yli yhden ehdokkaan presidentinvaali, ja ensimmäinen presidentinvaali vuoden 2011 vallankumouksen jälkeen.

## Ehdokasasettelu
Vaalin ehdokasasettelussa oli ongelmia ja useita ehdokkaita evättiin erinäisten syiden takia. Presidentinvaalien ehdokkaaksi haki yhteensä yli 20 henkilöä, joista 13 ilmoittautuneen ehdokkuus hyväksyttiin. Näihin kuuluvat muun muassa maltillinen islamisti Abdel-Moneim Ablofoth, muslimiveljeskunnan Muhammad Mursi, entinen pääministeri Ahmad Shafiq sekä Mubarakin entinen ulkoministeri ja entinen Arabiliiton johtaja Amr Moussa.

Tuomioistuin hyllytti maallista liberaalipuoluetta edustaneen Ayman Nourin, koska tämä oli istunut viisi vuotta vankilassa petoksesta ja asiakirjojen väärentämisestä. Nour oli ollut vuoden 2005 vaaleissa Mubarakin vastaehdokas, ja tuli vaaleissa toiseksi 7,6 prosentin osuudella. Nourin epäämisen myötä myös Muslimiveljeskunnan alkuperäisen ehdokkaan, puolueen varapuheenjohtaja Khairat al-Shaterin, asema kyseenalaistettiin ja lopulta hänet hylättiin. Al-Shater istui seitsemän vuotta vankilassa tuomittuna terrorismista ja rahanpesusta. Ehdokkaansa epävarman aseman johdosta puolue nimesi varaehdokkaakseen puolueen johtajan Muhammad Mursin. 

Lisäksi äärivanhoillisten salafistien ehdokkaan Hazem Abu Ismailin kelpoisuudesta ei ollut varmuutta, sillä tämän äidin sanottiin olevan kaksoiskansalainen. Lain mukaan ehdokkaiden vanhemmilla saa olla vain Egyptin kansalaisuus. Abu Ismail kiisti väitteen, ja piti ehdokkuuden kyseenalaistusta salajuonena häntä vastaan. Vaalilautakunta päätyi lopulta hylkäämään Abu Ismailin ehdokkuuden. Abu Ismailin asianajaja tuomitsi päätöksen välittömästi, ja uskoi vaalikomitean saaneen hylkäämispäätöksen käskynä Egyptiä johtavalta sotilasneuvostolta.

Huhtikuussa 2012 Egyptissä hyväksyttiin laki, joka kielsi presidenttiehdokkuuden niiltä, jotka toimivat pääministerinä, varapresidenttinä, presidenttinä tai puoluejohdossa Hosni Mubarakin valtakauden viimeisenä vuosikymmenenä. Tämän myötä yhtenä kärkiehdokkaista pidetyn entisen pääministeri Ahmed Shafiqin ehdokkuus hylättiin. Shafiq valitti päätöksestä ylimpään vaalilautakuntaan, joka hyväksyi valituksen ja palautti Shafiqin ehdokkuuden, koska tämä oli ilmoittautunut ehdokkaaksi ennen lain voimaan astumista. Ehdokkaista hylättiin myös viimeisimpänä presidenttikisaan ilmoittautunut Mubarakin aikainen tiedustelupäällikkö ja varapresidentti Omar Suleiman, joka keräsi vaaditut 30&nbsp;000 allekirjoitusta muutamassa päivässä. Suleiman hylättiin, koska hän ei saanut tarpeeksi tukea riittävän monesta maakunnasta.
## Tulokset



### Kuvernoraatin äänet, ensimmäinen kierros

## Lähteet
Tšekin naisten jääkiekkomaajoukkue

**Tšekin naisten jääkiekkomaajoukkue** edustaa Tšekkiä naisten kansainvälisissä jääkiekko-otteluissa ja turnauksissa, kuten maailmanmestaruuskilpailuissa, joista se on saavuttanut kaksi pronssista mitalia, molemmat 2020-luvulla. Joukkue toimii Tšekin jääkiekkoliiton alaisuudessa. 

Tšekillä oli vuonna 2017 yli 2&nbsp;700 naisjääkiekkoilijaa. Vuonna 2022 maassa oli jo 4 142 rekisteröitynyttä naisjääkiekkoilijaa, vuoden 2025 alussa yli 1 500. Vuonna 2025 joukkue oli Kansainvälisen jääkiekkoliiton IIHF:n ylläpitämässä naisten jääkiekon maailmanrankingissa 4. sijalla. Vuodesta 2011 helmikuuhun 2014 joukkue nousi listalla peräti 6 sijaa, 14. sijalta 8. sijalle. Joukkue on vuodesta 2013 alkaen ollut listan kärkikymmenikössä, eikä ole pudonnut sillä vuoden 2014 jälkeen.

Vuodesta 2014 kauteen 2016–2017 joukkueen päävalmentajana toimi Jiří Vozák. Sen jälkeen joukkuetta valmensi Petr Novak ja Tomas Pacina, yhden kauden kumpainenkin. Nykyinen valmentaja on kanadalainen Carla MacLeod, joka on joukkueen ensimmäinen ulkomaalainen päävalmentaja.

Vuoden 2025 jääkiekon maailmanmestaruuskilpailuissa Tšekki eteni pudotuspeleihin. Välierässä Yhdysvaltoja vastaan Tšekki teki avausmaalin ensimmäisen erän loppupuolella, mutta Yhdysvallat tasoitti ottelun pelin puolivälissä ja teki voittomaalin kolmannen erän puolivälissä edeten loppuotteluun niukasti, maalein 2–1. Näin Tšekki eteni pronssiotteluun. Pronssiottelussa maajoukkue kohtasi Suomen ja johti peliä jo 3–0, mutta Suomi tasoitti lukemat ja voitti pronssia lopulta jatkoajalla.

## Sijoitukset

### Euroopan-mestaruuskilpailut

* 1993 – B-sarja; 2.

### Maailmanmestaruuskilpailut
* 1999 – B-sarja; 4.
* 2000 – B-sarja; 7.
* 2001 – 1. divisioona; 3.
* 2003 – 1. divisioona; 3.
* 2004 – 1. divisioona; 2.
* 2005 – 1. divisioona; 3.
* 2007 – 1. divisioona; 5.
* 2008 – 1. divisioona; 3.
* 2009 – 1. divisioona; 5.
* 2011 – 2. divisioona; 1.
* 2012 – 1. divisioona, A-lohko; 1.
* 2013 – 8.
* 2014 – 1. divisioona, A-lohko; 1.
* 2014 – Karsinta Japania vastaan vuoden 2015 pääsarjaan, 2.
* 2015 – 1. divisioona, A-lohko; 1.
* 2016 – 6.
* 2017 – 8.
*2019 – 6.
*2020 – Turnaus peruttiin koronaviruspandemian vuoksi.
*2021 – 7.
*2022 – Pronssia
*2023 – Pronssia
*2024 – 4.
*2025 – 4.

### Olympialaiset
* 1998 – Ei osallistunut
* 2002 – Ei osallistunut
* 2006 – 14. (karsiutui)
* 2010 – 13. (karsiutui)
* 2014 – 9. (karsiutui)
* 2018 – Karsiutui
* 2022 – 7.
* 2026 – 5.

### Maailmanranking

* 2003 – 11.
* 2004 – 11.
* 2005 – 11.

* 2006 – 12.
* 2007 – 13.
* 2008 – 12.
* 2009 – 12.
* 2010 – 13.
* 2011 – 14.
* 2012 – 12.
* 2013 – 9.
* 2014, helmikuu – 8. 
* 2014, huhtikuu – 9.
* 2015 – 9.
* 2016 – 9.
* 2017 – 8.
* 2018, helmikuu – 9.
* 2018, huhtikuu – 9.
* 2019 – 8.
* 2020 – 7.
* 2021 – 7.
* 2022, helmikuu – 7.
* 2022, syyskuu – 6.
* 2023 – 5.
* 2024 – 4.
* 2025 – 4.

## Lähteet

## Aiheesta muualla
* Tšekin jääkiekkoliiton virallinen sivusto  
* Tšekki nationalteamsoficehockeyssä
Mike Wallace

**Myron Leon (Mike) Wallace** (9. toukokuuta 1918 Brookline, Massachusetts, Yhdysvallat – 7. huhtikuuta 2012 New Haven, Yhdysvallat, Connecticut, Yhdysvallat) oli yhdysvaltalainen journalisti, joka toimi 60 Minutes -makasiiniohjelman haastattelijana. Hän oli sen vakituinen toimittaja 1968–2006, mutta teki aika ajoin haastatteluja vielä pari vuotta sen jälkeenkin. Lopullisesti hän vetäytyi julkisuudesta vuonna 2008 ohitusleikkauksen jälkeen. Hän sai parikymmentä Emmy-palkintoa ja muita palkintoja.

Wallacen haastattelutyyli oli suorasukainen. Hän saattoi kysyä esimerkiksi Iranin uskonnolliselta johtajalta Ajatollah Khomeinilta, onko tämä hullu.

Wallacella oli venäjänjuutalainen sukutausta, ja hän piti itseään etnisesti juutalaisena mutta ei erityisen uskovaisena.

## Lähteet
GU-Racing International

**GU-Racing International** on saksalainen pikkuformulatalli, joka kilpailee nykyään Formula 3 Euroseries-sarjassa. Talli perustettiin vuonna 2003. Talli on aiemmin kilpaillut mm A1 Grand Prix, Formula BMW, Formula Renault ja Superleague Formula-sarjoissa. Talli valmisti autot Olympiacos CFP ja FC Basel 1893 joukkueille.
Norjan naisten jääkiekkomaajoukkue

**Norjan naisten jääkiekkomaajoukkue** edustaa Norjaa naisten kansainvälisissä jääkiekko-otteluissa ja -turnauksissa, muun muassa maailmanmestaruuskilpailuissa. Joukkue toimii Norjan jääkiekkoliiton alaisuudessa. Maajoukkueen paras arvokisasijoitus on Euroopan-mestaruuskilpailujen pronssi vuodelta 1993.

Norjassa oli vuonna 2017 noin 600 naisjääkiekkoilijaa. Vuonna 2021 rekisteröityjen naisjääkiekkoilijoiden määrä oli jo 1 360, kuten myös vuonna 2022. Vuoden 2025 alussa pelaajia oli liki 2 400.

Vuonna 2025 joukkue oli Kansainvälisen jääkiekkoliiton IIHF:n ylläpitämässä maailmanrankingissa 12. sijalla.

Vuodesta 2015 kauteen 2016–2017 joukkuetta valmensi kanadalainen Laura Rollins. Hänen jälkeensä päävalmentajana on ollut norjalainen Thomas Pettersen. Nykyinen valmentaja on hänen maanmiehensä André Lysenstøen.

Elokuussa 2023 Norja päätti lakkauttaa naisten ja miesten koko maajoukkuetoiminnan loppuvuodeksi 2023 taloudellisten ongelmien vuoksi. Joukkue selvitti kuitenkin tiensä vuoden 2025 maailmanmestaruuskilpailujen pääsarjaan, jossa se on pelannut viimeksi 1990-luvulla.

## Sijoitukset
### Maailmanmestaruuskisoissa
* 1990 – 6.
* 1992 – 6.
* 1994 – 6.
* 1997 – 8.
* 1999 – B-sarja; 2.
* 2000 – B-sarja; 3.
* 2001 – 1. divisioona; 7.
* 2003 – 2. divisioona; 1.
* 2004 – 1. divisioona; 5.
* 2005 – 2. divisioona; 1.
* 2007 – 1. divisioona; 4.
* 2008 – 1. divisioona; 5.
* 2009 – 1. divisioona; 3.
* 2011 – 1. divisioona; 2.
* 2012 – 1. divisioonan A-lohko; 2.
* 2013 – 1. divisioonan A-lohko; 5.
* 2014 – 1. divisioonan A-lohko; 2.
* 2015 – 1. divisioonan A-lohko; 5.
* 2016 – 1. divisioonan A-lohko; 5.
*2017 – 1. divisioonan A-lohko; 3.
*2018 – 1. divisioonan A-lohko; 5.
*2019 – 1. divisioonan A-lohko; 3.
*2020 – 1. divisioonan A-lohkon turnaus peruttiin koronaviruspandemian vuoksi.
*2021 – 1. divisioonan A-lohkon turnaus peruttiin koronaviruspandemian vuoksi.
*2022 – 1. divisioonan A-lohko; 2.
*2023 – 1. divisioonan A-lohko; 5.
*2024 – 1. divisioonan A-lohko; 1. 
*2025 – 9. 

### Euroopan-mestaruuskisoissa
* 1989 – 4.
* 1991 – 4.
* 1993 – **pronssia**
* 1995 – 4.
* 1996 – 4.

### Maailmanranking

* 2003 – 14.
* 2004 – 14.
* 2005 – 15.

* 2006 – 15.
* 2007 – 15.
* 2008 – 14.
* 2009 – 11.
* 2010 – 12.
* 2011 – 12.
* 2012 – 10.
* 2013 – 11.
* 2014, helmikuu – 11.
* 2014, huhtikuu – 10.
* 2015 – 11.
* 2016 – 13.
* 2017 – 12.
* 2018, helmikuu – 12.
* 2018, huhtikuu – 13.
* 2019 – 13.
* 2020 – 13.
* 2021 – 13.
* 2022, helmikuu – 14.
* 2022, syyskuu – 13.
* 2023 – 15.
* 2024 – 14.
* 2025 – 12.

## Lähteet

## Aiheesta muualla
* Norjan jääkiekkoliitto 
* Norja nationalteamsoficehockeyssä
Richard Sahla

**Richard Sahla** (8. huhtikuuta 1900 Bückeburg &ndash; 6. huhtikuuta 1942 Tšudovo, Neuvostoliitto) oli saksalainen esteratsastaja. Hän osallistui Amsterdamin olympialaisiin 1928, joissa hän oli henkilökohtaisen kilpailun 14. ja ratsasti myös maansa seitsemänneksi sijoittuneessa joukkueessa.

## Lähteet

* Sahlan profiili sports-reference.com -sivustolla
Teresia ja Rafael Lönnströmin kotimuseo

**Teresia ja Rafael Lönnströmin kotimuseo** on raumalaisen tehtailijapariskunnan Teresia ja Rafael Lönnströmin edustuskoti taidekokoelmineen. Koti avattiin museona vuonna 1988 teollisuusneuvos Teresia Lönnströmin testamentin mukaisesti. Museokokonaisuuteen kuuluu myös Lönnströmin taidemuseo.

Teresia ja Rafael Lönnströmin kotimuseossa on säilytetty Lönnströmien kodin interiööri huonekaluineen, sekä design- ja taide-esineineen. Museossa on esillä myös vanhempi osa taidekokoelmasta, johon kuuluu suomalaista ja ulkomaista taidetta kultakaudelta tähän päivään. Kokoelman varhaisempia suomalaisia taiteilijoita ovat muun muassa Elin Danielson-Gambogi, Pekka Halonen, Oscar Kleineh, Berndt Lindholm, Hjalmar Munsterhjelm, Victor Westerholm ja Victoria Åberg. Lönnströmien koti valmistui vuonna 1942 Rauman Kaivopuistoon, Syväraumanlahden pohjukkaan. 

Lönnströmien kodin alakerrassa sijaitsevat juhlasali, kahvisalonki, ruokasali, arkiolohuone ja Rafael Lönnströmin työhuone eli Kapteenin huone. Yläkerran huoneita ovat Teresia Lönnströmin makuuhuone, vierashuone, ylähalli ja Elsen huone. Else Beck oli Teresia Lönnströmin sisarentytär, myöhemmin ottotytär, joka asui tätinsä kanssa. Vuonna 1986 Teresia Lönnström laajensi taloa Galleria-siivellä, jossa nykyisin esitellään Lönnströmin taidemuseon nykytaideprojekteja. Kotimuseossa huonekalut, esineet ja taideteokset ovat yhä samoilla paikoilla, joille Teresia Lönnström on ne aikoinaan asettanut. 

Kapteeni Rafael Lönnström perusti Lönnström-yhtiöt 1929 ja laajensi yhtiöiden toimintaa 1930-luvulla. Ennen toista maailmansotaa ja sodan aikana yhtiöt valmistivat pääasiassa sotatarvikkeita. Sotien jälkeen yhtiöt laajenivat monialaiseksi metalliteollisuusyritykseksi. Yhtiöiden päätuotantosuunnat olivat vesihanat sekä kuljetinketjut ja -järjestelmät. Rafael Lönnström menehtyi keuhkotuberkuloosiin vuonna 1943 ja hänen puolisostaan Teresia Lönnströmistä tuli yhtiöiden pääomistaja. 

Teollisuusneuvos Teresia Lönnström johti Lönnström-yhtiöitä 30 vuotta. Taidekokoelmalle Teresia Lönnströmillä oli aikaa erityisesti sen jälkeen, kun hän 1970-luvun alussa päätti myydä Lönnström-yhtiöt Huhtamäki-yhtymälle. Myynnin yhteydessä hän teki huomattavia lahjoituksia yleishyödyllisiin tarkoituksiin, muun muassa Suomen Kulttuurirahastolle.

Teresia Lönnström kuoli vuonna 1986. Hänen testamenttinsa mukaisesti perustettiin Teresia ja Rafael Lönnströmin Säätiö edistämään ja tukemaan kuvataiteita. Säätiö toimii nykyisin nimellä Lönnströmin taidemuseo sr ja se ylläpitää Teresia ja Rafael Lönnströmin kotimuseota sekä Lönnströmin taidemuseota.

## Lähteet

## Aiheesta muualla
* www.lonnstromintaidemuseo.fi
Mylopótamos (kunta)

**Mylopótamos** ( eli Δήμος Μυλοποτάμου, *Dímos Mylopotámou*) on Kreikan kunta, joka sijaitsee Réthymnon alueyksikössä Kreetan alueella. Kunnan pinta-ala on 337,9 neliökilometriä ja väkiluku 14&nbsp;363 (vuonna 2011). Kunnan kuntakeskus on Pérama.

Mylopótamoksen kunta sijaitsee Kreetan saaren keskiosassa sen pohjoisrannikolla. Se on saanut nimensä sen halki virtaavasta Mylopótamos-joesta. Nykyinen Mylopótamoksen kunta muodostui, kun Geropótamos, Kouloúkonas ja Zonianá yhdistyivät vuoden 2011 alussa Kallikrates-suunnitelman mukaisesti.

Kunnan nähtävyyksiin kuuluvat muun muassa Chalépan luostari ja Vósakoksen luostari.

## Kunnan osat

Vuoden 2011 kuntauudistuksesta lähtien Mylopótamoksen kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

## Lähteet

## Aiheesta muualla

* Δήμος Μυλοποτάμου. Mylopótamoksen kunnan verkkosivut.
Svaabilaissota

**Svaabilaissota** oli vuonna 1499 sodittu viimeinen laaja yhteenotto Sveitsin vanhan valaliiton ja Habsburgien hallitsijasuvun välillä. Sota alkoi paikallisena konfliktina Graubündenissa, mutta laajeni, kun kumpikin osapuoli kutsui liittolaisiaan avukseen: Habsburgit Svaabian liiton ja Graubündenin Kolmen liittokunta tovereitaan Sveitsin valaliitosta. Selkkaus levisi pian Reinin laaksoon, Bodenjärvelle ja jopa Elsassiin, joka oli Habsburgien valtakunnan läntisin osa.

Baselin ja Schaffhausenin kaupungit asettuivat sveitsiläisten puolelle ja otettiin myöhemmin valaliiton jäseniksi. Svaabilaissota päättyi Baselin rauhaan, jossa Sveitsin valaliitto käytännössä irtaantui Pyhästä saksalais-roomalaisesta keisarikunnasta.

## Lähteet

## Aiheesta muualla